2731 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 308 

22 Απριλίου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4892 

Έγκριση της τροποποίησης του ΟΕΥ της Δημοτικής Επι¬ 
χείρησης Υδρευσης-Αποχέτευσης Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 7 του Ν. 1069/80 «περί κι¬ 
νήτρων για την ίδρυση επιχείρησης ύδρευσης - αποχέτευ¬ 
σης». 

2. Το Π.Δ. 375/1981 «Σύσταση δημοτικής Επιχείρησης 
Ύδρευσης-Αποχέτευσης Ρεθύμνης». 

3. Τον ΟΕΥ της επιχείρησης που εγκρίθηκε με την 
39355/30.9.83 απόφαση του ΥΠ.ΕΣ., όπως τροποποιή¬ 
θηκε μεταγενέστερα. 

4. Το Π.Δ. 250/1989 «Μεταβίβαση αρμοδιοτήτων του 
ΥΠΈΣ. στους Νομάρχες». 

5. Την 675/93 γνώμη του Δημοτικού Συμβουλίου Ρεθύ¬ 
μνης· 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη ούτε σε βάρος του κρατικού 
προϋπολογισμού, ούτε σε βάρος της ΔΈ.Υ. Ρεθύμνης, 
αποφασίζουμε: 

Εγκρίνουμε την σε ορθή επανάληψη 248/93 απόφαση 
του Διοικητικού Συμβουλίου Δημοτικής Επιχείρησης 
Ύδρευσης - Αποχέτευσης Ρεθύμνης με την οποία εγκρί¬ 
νει τον τροποποιημένο ΟΕΥ αυτής, όπως παρουσιάζεται 
στο επισυναπτόμενο στέλεχος το οποίο αποτελεί αναπό¬ 
σπαστο μέρος της παρούσας. Με την παρούσα ανακαλεί¬ 
ται η 4056/94 προγενέστερη απόφασή μας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ρέθυμνο, 5 Απριλίου 1994 

Ο Νομάρχης 
I. ΦΩΤΑΚΗΣ 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΑΠΟΧΕΤΕΥΣΗΣ ΡΕΘΥΜΝΟΥ 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 
Άρθρο 1 

Αντικείμενο του ΟΈ.Υ. 

1. Το πάσης φύσεως προσωπικό της επιχείρησης διέπε- 
ται από τον παρόντα ΟΈ.Υ. 

Ειδικώτερα ο ΟΈ.Υ. καθορίζει την οργάνωση, τη σύν¬ 
θεση και την αρμοδιότητα των υπηρεσιών, τον αριθμό των 
θέσεων του πάσης φύσεως προσωπικού ανάλογα με τις 
ανάγκες της επιχείρησης την κατά μισθολογικά κλιμάκια 
κατανομή των θέσεων αυτών κατά ομάδα ειδικοτήτων και 
ανάλογα με την βαθμίδα εκπαίδευσης, τις αποδοχές, τον 
τρόπο πρόσληψης και απόλυσης και το αρμόδιο προς 
τούτο όργανο (άρθρο 7 Ν. 1069/80) όπως και κάθε άλλο 
θέμα σχετικό με την υπηρεσιακή κατάσταση του προσωπι¬ 
κού. 

2. Το κατά την προηγούμενη παράγραφο προσωπικό 
της επιχείρησης συνδέεται με αυτή με σύμβαση εξαρτη¬ 
μένης εργασίας ιδιωτικού δικαίου. 

Άρθρο 2 

Περιπτώσεις προσλήψεων 

Η πρόσληψη προσωπικού με σύμβαση εργασίας Ιδιωτι¬ 
κού Δικαίου από την επιχείρηση γίνεται: α) Για την πλή¬ 
ρωση των προβλεπομένων οργανικών θέσεων από τον πα¬ 
ρόντα Οργανισμό Εσωτερικής Υπηρεσίας. 

β) Γ ια κάλυψη παροδικών αναγκών. 

ΚΕΦΑΛΑΙΟ Β 

Οργάνωση-Σύνθεση Αρμοδιότητες Υπηρεσιών 
Άρθρο 3 

Βασική Διάρθρωση Υπηρεσιών 

Η ΔΕΥΑ Ρεθύμνης αποτελείται από τις εξής Υπηρεσίες, 
συμπεριλαμβανομένου του Προέδρου Δ.Σ. 

Γραφείο Προέδρου Δ.Σ. 

α. Δ/νση Υπηρεσιών 

β. Οικονομική και Διοικητική Υπηρεσία, 
γ. Τεχνική Υπηρεσία 

Άρθρο 4 

Κάθε Υπηρεσία αποτελείται από τα εξής τμήματα, γρα¬ 
φεία και συνεργεία: 

1. ΔΙΕΥΘΥΝΣΗ ΥΠΗΡΕΣΙΩΝ 
α. Γ ραφείο Δ/ντή Υπηρεσιών 

β. Γ ραφείο Νομικού Συμβούλου 
γ. Γ ραφείο Εξωτερικών Συμβούλων, 
δ. Γραφείο Γραμματείας Δ/νσης και Διοικητικού Συμ¬ 
βουλίου. 

ε. Τμήμα Μηχανογράφησης. 

2. ΟΙΚΟΝΟΜΙΚΗ ΚΑΙ ΔΙΟΙΚΗΤΙΚΗ ΥΠΗΡΕΣΙΑ 
α. Γραφείο Προϊσταμένου. 

β. Τμήμα Διοίκησης, 
βΐ. Γραφείο Προσωπικού. 
β2. Γραφείο Αρχείου, 
γ. Τμήμα Οικονομικής Διαχείρισης, 
γΐ. Γ ραφείο Λογιστηρίου-Προϋπολογισμού-Ισολογι- 
σμού. 
γ2. Ταμείο. 
γ3. Γ ραφείο Εσόδων. 
γ4. Γ ραφείο Προμηθειών - Διαχείρισης. 

3. ΤΕΧΝΙΚΗ ΥΠΗΡΕΣΙΑ 

α. Γραφείο Προϊσταμένου, 
β. Γ ραφείο Γ ραμματείας Τ.Υ. 
γ. Γραφείο Αποθήκης, 
δ. Τμήμα ύδρευσης - αποχέτευσης, 
δΐ. Γραφείο Υπευθύνου Τμήματος. 
δ2. Γραφείο Κατασκευής, Επίβλεψης, Λειτουργίας και 
συντήρησης έργων Ύδρευσης (Αυτεπιστασίας). 

δ3. Γ ραφείο Κατασκευής, Επίβλεψης, Λειτουργίας και 
συντήρησης έργων Αποχέτευσης (Αυτεπιστασίας). 
δ4. Συνεργεία Ύδρευσης. 
δ5. Συνεργεία Αποχέτευσης, 
δθ. Συνεργείο Διανομής νερού, 
ε. Τμήμα μελετών και έργων, 
εΐ. Γραφείο Υπευθύνου Τμήματος. 
ε2. Γραφείο Προγραμματισμού - Δημοπρασιών και Με¬ 
λετών έργων Ύδρευσης - Αποχέτευσης. 
ε4. Γ ραφείο Γ εωλόγου. 
στ. Τμήμα Η/Μ εξοπλισμού, 
στί. Γ ραφείο Υπευθύνου Τμήματος, 
στ 2. Γ ραφείο Προγραμματισμού Μελετών και επίβλε¬ 
ψης έργων και συντηρήσεων Η/Μ εξοπλισμού. 
στ3. Συνεργείο Αντλιοστασίων νερού και λυμάτων. 
στ4. Γραφείο κίνησης οχημάτων, 
ζ. Τμήμα Υγειονομικό, 
ζΐ. Γ ραφείο Υπευθύνου Τμήματος. 
ζ2. Γραφείο χημικού εργαστηρίου-πόσιμου νερού. 
ζ3. Γ ραφείο Βιολογικού Καθαρισμού - Υπεύθυνος. 
ζ4. Συνεργείο Λειτουργίας και Συντήρησης Βιολ. Καθ. 

Άρθρο 5 

Διοικητική Ιεραρχία ΔΕΥΑΡ 

Η Διοικητική Ιεραρχία της ΔΕΥΑΡ διαιρείται στις ακό¬ 
λουθες βαθμίδες: 

1 η βαθμίδα Ιεραρχίας: Δ/ντης Υπηρεσιών. 

2η βαθμίδα Ιεραρχίας: Προϊστάμενοι Υπηρεσιών. 

3η βαθμίδα Ιεραρχίας: Υπεύθυνοι Τμημάτων. 

4η βαθμίδα Ιεραρχίας: Υπεύθυνοι Γ ραφείων και Συνερ¬ 
γείων. 


Οι βαθμίδες ιεραρχίας καλύπτονται ως εξής: 

α) Δ/ντής Υπηρεσιών ΔΕΥΑΡ: Σύμφωνα με τις διατάξεις 
της εκάστοτε ισχυούσης Νομοθεσίας «Περί Δημοτικών 
Επιχειρήσεων Ύδρευσης και Αποχέτευσης» και τα προ- 
βλεπόμενα από τον Οργανισμό Εσωτερικής Υπηρεσίας 
της ΔΕΥΑΡ. 

β) Προϊστάμενοι Υπηρεσιών: Σύμφωνα με τις αποφά¬ 
σεις του Δ.Σ. της ΔΕΥΑΡ. 

γ) Υπεύθυνοι Τμημάτων: Σύμφωνα με τις αποφάσεις 
του Δ.Σ. της ΔΕΥΑΡ μετά από πρόταση του Δ/ντή Υπηρε¬ 
σιών της ΔΕΥΑΡ. 

δ) Υπεύθυνοι Γραφείων και Συνεργείων: Σύμφωνα με 
τις αποφάσεις του Δ/ντή Υπηρεσιών της ΔΕΥΑΡ. 

Άρθρο 6 

Αρμοδιότητες Υπηρεσιών 

1. Διεύθυνση Υπηρεσιών, 
α. Διευθυντής Υπηρεσιών. 

Υπεύθυνος για τη Διεύθυνση και το συντονισμό της λει¬ 
τουργίας της επιχείρησης, σύμφωνα με τις διατάξεις της 
εκάστοτε ισχύουσας νομοθεσίας. Ακόμα είναι υπεύθυνος 
για τα παρακάτω: 

Την εισήγηση για πρόσληψη τακτικού και έκτακτου 
προσωπικού, για προσωρινή απασχόληση ορισμένου χρό¬ 
νου, για την κάλυψη εκτάκτων αναγκών, σύμφωνα με το 
άρθρο 27. 

Την εισήγηση για συνεργασία με εξωτερικούς Συμβού¬ 
λους για την κάλυψη εκτάκτων αναγκών, σχεδιασμού, 
προγραμματισμού, προδιαγραφών κ.λπ. 

Επιλέγει και προτείνει για έγκριση στο Διοικητικό Συμ¬ 
βούλιο της ΔΕΥΑΡ, τους υπεύθυνους των τμημάτων. 

Επιλέγει τους υπευθύνους των γραφείων και συνερ¬ 
γείων. 

Παρακολουθεί την πρόοδο του συνόλου των ενεργειών 
της ΔΕΥΑΡ με τη βοήθεια ενημερωτικών σημειωμάτων 
που σε τακτά διαστήματα θα υποβάλλουν οι υπεύθυνοι 
των τμημάτων. 

Την ανάπτυξη και διατήρηση ενός υψηλού επιπέδου πα¬ 
ροχής Υπηρεσιών από το προσωπικό της επιχείρησης που 
σχετίζονται με την Δημόσια Υγεία, τη ρύπανση του περι¬ 
βάλλοντος, την ελαχιστοποίηση των προβλημάτων, που 
θα προκαλούνται στους δημότες από την κατασκευή, λει¬ 
τουργία και συντήρηση των συστημάτων ύδρευσης - απο¬ 
χέτευσης - επεξεργασίας αποβλήτων. 

Την εισήγηση στο Διοικητικό Συμβούλιο της ΔΕΥΑΡ των 
βραχυπρόθεσμων - μεσοπρόθεσμων και μακροπρόθε¬ 
σμων προγραμμάτων επενδύσεων της ΔΕΥΑΡ. 

Εισηγείται στο Διοικητικό Συμβούλιο της ΔΕΥΑΡ τον κα¬ 
θορισμό της τιμολογιακής πολιτικής της επιχείρησης. 

Παρακολουθεί την εργατικότητα και την απόδοση του 
προσωπικού και εφαρμόζει αυστηρά και δίκαια τα δικαιώ¬ 
ματα και τις υποχρεώσεις του που έχει από τον παρόντα 
Ο.Ε.Υ. έχοντας την διοίκηση του προσωπικού. 

Φροντίζει για την εκτέλεση των αποφάσεων του Διοικη¬ 
τικού Συμβουλίου της ΔΕΥΑΡ. 

Εισηγείται τις προαγωγές του προσωπικού, θέτοντας 
στη διάθεση του Διοικητικού Συμβουλίου τους ατομικούς 
υπηρεσιακούς φακέλους. 

Επιμελείται της σύνταξης του προϋπολογισμού εσόδων 
και εξόδων της επιχείρησης καθώς και τυχόν τροποποιή¬ 
σεων που απαιτούνται. 

Επιμελείται της σύνταξης του ετησίου απολογισμού - 
ισολογισμού της επιχείρησης. 

Επιμελείται της εσωτερικής μετακίνησης του προσωπι¬ 
κού μεταξύ των διαφόρων θέσεων της ΔΕΥΑΡ, ανάλογα 
με τις ανάγκες τις επιχείρησης. 

Φροντίζει για την επίλυση αμφισβητήσεων περί των 
ορίων των αρμοδιοτήτων της κάθε υπηρεσίας. 

Γενικά ο Διευθυντής Υπηρεσιών είναι υπεύθυνος και 
υπόλογος απέναντι στο Διοικητικό Συμβούλιο της ΔΕΥΑΡ 
για την εύρυθμη και καλή λειτουργία της επιχείρησης, 
β. Γραφείο Νομικού Συμβούλου. 

Ο Νομικός Σύμβουλος της ΔΕΥΑΡ ασχολείται με κάθε 
είδους Νομικές υποθέσεις της Επιχείρησης και είναι υπο¬ 
χρεωμένος να γνωματεύει για κάθε θέμα που παρουσιάζε¬ 
ται. Είναι υποχρεωμένος να παρευρίσκεται στις συνεδριά¬ 
σεις του Διοικητικού Συμβουλίου κάθε φορά που καλείται. 

Επεξεργάζεται τον τύπο της διακήρυξης των διαγωνι¬ 
σμών των ιδιωτικών συμφωνητικών και κάθε εντύπου της 
επιχείρησης. 

γ. Γραφείο Εξωτερικών Συμβούλων. 

Οι εξωτερικοί σύμβουλοι (οικονομολόγος, τεχνικός, χη¬ 
μικός, προγραμματιστής κ.λπ.) παρέχουν στην επιχείρηση 
εξειδικευμένες εργασίες με βάση τη σχετική σύμβαση 
ανάθεσης έργου από την επιχείρηση. 

δ. Γραφείο Γραμματείας Διεύθυνσης και Διοικητικού 
Συμβουλίου. 

Η Γραμματεία του Διοικητικού Συμβουλίου και της Δ/ 
νσης Υπηρεσιών επιμελείται: 

- Της συγκέντρωσης των αναγκαίων στοιχείων προς ενη¬ 
μέρωση του Προέδρου και των Μελών του Διοικητικού 
Συμβουλίου και της εν γένει προπαρασκευής των θεμάτων 
για την εκπλήρωση των καθηκόντων τους. 

- Της καταχώρησης των αποφάσεων του Δ.Σ. σε ειδικό βι¬ 
βλίο, που αριθμείται και υπογράφεται από τον Πρόεδρο 
του Δ.Σ. 

-Σε περίπτωση χρησιμοποίησης μαγνητοφωνικής συ¬ 
σκευής για την μαγνητοφώνηση των πρακτικών, επιμελεί¬ 
ται της μαγνητοφώνησης και απομαγνητοφώνησής τους. 

- Της κοινοποίησης των αποφάσεων του Διοικητικού Συμ¬ 
βουλίου ως και κάθε εργασίας σχετικής με τη συγκρό¬ 
τηση, λειτουργία κ.λπ. 

- Της προπαρασκευής των θεμάτων, για την άσκηση των 
αρμοδιοτήτων του Δ/ντή Υπηρεσιών. 

- Κάθε εργασία σχετική με την ενάσκηση των αρμοδιοτή¬ 
των του Δ/ντή Υπηρεσιών. 

- Τήρηση αρχείου Δ/νσης Υπηρεσιών. 

- Δακτυλογράφηση αλληλογραφίας και αναφορών Διοικη¬ 
τικού Συμβουλίου και Δ/ντή υπηρεσιών. 

ε. Τμήμα Μηχανογράφησης. 

- Προγραμματισμός, λειτουργία και συντήρηση Η/Υ σύμ¬ 
φωνα με το σύστημα επεξεργασίας πληροφοριών που 
εφαρμόζει η ΔΕΥΑΡ. 

2. ΟΙΚΟΝΟΜΙΚΗ ΚΑΙ ΔΙΟΙΚΗΤΙΚΗ ΥΠΗΡΕΣΙΑ 
α. Προϊστάμενος. 

- Συντονίζει τις εργασίες της οικονομικής και Διοικητικής 
Υπηρεσίας σε συνεργασία με τους υπευθύνους των τμη¬ 
μάτων, παρακολουθεί την λειτουργία τους και είναι προ¬ 
σωπικά υπεύθυνος και υπόλογος απέναντι στον Δ/ντή 
Υπηρεσιών για κάθε ανωμαλία που έχει σχέση με την λει¬ 
τουργία της οικονομικής και διοικητικής υπηρεσίας. 

- Διεκπεραιώνει κάθε θέμα που αφορά την υπηρεσιακή 
κατάσταση του προσωπικού. 


-Φροντίζει για την σύνταξη και παρακολούθηση του 
προϋπολογισμού, παρακολουθεί μελετά και συντάσσει 
στατιστικά στοιχεία για τα οικονομικά της επιχείρησης. 

- Όταν είναι αναγκαίο συνεργάζεται με τον Προϊστάμενο 
Τεχνικής Υπηρεσίας. 

β. Τμήμα Διοίκησης, 
βΐ. Γ ραφείο Προσωπικού. 

- Αποδοχές - χορήγηση επιδομάτων - οδοιπορικά έξοδα 
κ.λπ. του προσωπικού. 

- Η εν γένει υπηρεσιακή κατάσταση και απόλυση του προ¬ 
σωπικού. 

- Η υπερωριακή απασχόληση και αμοιβή. 

- Υγειονομική περίθαλψη και νοσηλεία του προσωπικού. 

- Παρακολούθηση της τήρησης του ωραρίου εργασίας. 
-Έκδοση μισθοδοτικών καταστάσεων, προκαταβολών 
κ.λπ. 

- Παραλαβή και διεκπεραίωση των αιτήσεων του προσω¬ 
πικού. 

- Ενημέρωση του . οσωπικού για θέματα που το αφο¬ 
ρούν. 

- Λήψη μέτρων για την πρόληψη εργατικών ατυχημάτων, 
όπως επίσης και μέτρα υ,ιεινής που σχετίζονται με την 
υγεία του προσωπικού. 

- Παρακολούθηση της σύνθεσης του ανθρώπινου δυναμι¬ 
κού. 

Β2. Γ ραφείο Αρχείου. 

Η διακίνηση της εισερχόμενης αλληλογγραφίας και 
διεκπεραίωση της εξερχόμενης αλληλογραφίας. 

Η οργάνωση, τήρηση, ταξινόμηση του γενικού αρχείου 
της ΔΕΥΑΡ. 

Η τήρηση φακέλων δικαστικών υποθέσεων της επιχεί¬ 
ρησης. 

γ. Τμήμα Οικονομικής Διαχείρισης, 
γΐ. Γραφείο Λογιστηρίου - Προϋπολογισμού - Ισολογι¬ 
σμού. 

- Η τήρηση των Λογιστικών βιβλίων, λογαριασμών, λογι¬ 
στικών καταστάσεων τέλους χρήσης, μητρώων και εκθέ¬ 
σεων προς τον Δ/ντή Υπηρεσιών σύμφωνα με το Λογι¬ 
στικό σχέδιο που εφαρμόζει η ΔΕΥΑΡ. 

- Σύνταξη Ισοζυγίων - Ισολογισμών. 

- Εκκαθάριση - έλεγχος παραστατικών και έκδοση σχετι¬ 
κών ενταλμάτων πληρωμής για κάθε είδους δαπάνες. 

- Σύνταξη ετησίου προϋπολογισμού. 

-Κοστολόγηση και τιμολόγηση παρεχομένων υπηρε¬ 
σιών. 

- Σύνταξη αναφορών για την πληροφόρηση του Διοικητι¬ 
κού Συμβουλίου και του Δ/ντή Υπηρεσιών σχετικά με την 
οικονομική διαχείριση. 

-Παρακολούθηση της εξέλιξης του οικονομικού προ¬ 
γράμματος. 

- Εισηγήσεις τροποποιήσεων προϋπολογιστικών και οικο¬ 
νομικών μεγεθών. 

γ2. Ταμείο. 

- Εισπράξεις λογαριασμών της ΔΕΥΑΡ. 

- Πληρωμές δαπανών. 

- Τήρηση βιβλίου - Ταμείου. 

- Παρακολούθηση τραπεζικών λογ/σμών. 

- Σύνταξη προγράμματος ρευστότητας. 
γ3. Γ ραφείο Εσόδων. 

- Καταμέτρηση κατανάλωσης ύδατος. 

- Έκδοση λογαριασμών. 

- Βεβαίωση εσόδων. 

- Ελεγχος και τήρηση μητρώου καταναλωτών. 

- Λήψη αιτήσεων νέων συνδέσεων. 

- Αποστολή λογαριασμών. 

- Επίλυση προβλημάτων σχετικά με κατανάλωση νερού. 
γ4. Γραφείο Προμηθειών - Διαχείρισης. 

- Συγκέντρωση παραγγελιών για αγορές εξοπλισμού και 
υλικών όλων των τμημάτων, και εκτέλεση παραγγελιών. 

- Συνεννοήσεις με τους προμηθευτές για την εκτέλεση 
των παραγγελιών. 

- Διενέργεια πρόχειρων διαγωνισμών. 

3. ΤΕΧΝΙΚΗ ΥΠΗΡΕΣΙΑ 

Α. Προϊστάμενος 

- Συντονίζει τις εργασίες της Τεχνικής Υπηρεσίας σε συ¬ 
νεργασία με τους υπεύθυνους των τμημάτων, παρακολου¬ 
θεί την λειτουργία τους και είναι προσωπικά υπεύθυνος 
και υπόλογος απέναντι στον Δ/ντή Υπηρεσιών για κάθε 
ανωμαλία που έχει σχέση με τη σύνταξη μελετών, την 
εκτέλεση έργων, την έγκυρη προμήθεια υλικών και λοιπών 
ειδών, τη διακίνηση υλικών αποθήκης, την λειτουργία και 
συντήρηση των ηλεκτρομηχανολογικών εγκαταστάσεων 
και των δικτύων ύδρευσης και αποχέτευσης 

- Εποπτεύει την εκπόνηση κάθε μελέτης και την εκτέ¬ 
λεση έργων της Επιχείρησης και γενικά ασχολείται με θέ¬ 
ματα Τεχνικής φύσεως σύμφωνα με τις εντολές του Δ/ντή 
Υπηρεσιών. 

- Φροντίζει για την σύνταξη του σχεδίου του ετήσιου τε¬ 
χνικού προγράμματος σύμφωνα με τις εντολές του Δ/ντή 
Υπηρεσιών. 

- Εποπτεύει τα διάφορα έργα για την επέκταση και συντή¬ 
ρηση των δικτύων Ύδρευσης και Αποχέτευσης. 

- Φροντίζει για τη λεπτομερή τήρηση των σχεδίων που 
έχουν σχέση με το δίκτυο Ύδρευσης και Αποχέτευσης και 
την ενημέρωσή τους με κάθε μεταβολή, 

- Παρακολουθεί την εργατικότητα και απόδοση του προ¬ 
σωπικού που εργάζεται στα Τεχνικά τμήματα και κάθε 6 
μήνες κάνει έκθεση για την ποιότητα εργασίας του κάθε 
ενός. Την έκθεση αυτή την υποβάλλει στον Δ/ντή Υπηρε¬ 
σιών αφού πρώτα λάβει υπόψη του και την έκθεση του 
υπεύθυνου του τμήματος. 

- Τηρεί και ενημερώνει τον πίνακα Προγραμματισμού των 
έργων. 

- Παρακολουθεί την κίνηση στα είδη αποθήκης. 

- Έχει υποχρέωση να επιβλέπει υπεύθυνα και σύμφωνα 
με τις ανάγκες της Υπηρεσίας για την κανονική και εύρ- 
ρυθμη λειτουργία της Τεχνικής Υπηρεσίας. 

β. Γραμματεία ΤΎ. 

Διεκπεραίωση εισερχόμενης - εξερχόμενης αλληλο¬ 
γραφίας ΤΎ. της επιχείρησης. 

Τήρηση φακέλων έργων. 

Τήρηση αρχείου Τεχνικής Υπηρεσίας. 

Δακτυλογράφηση εγγράφων ΤΎ. 

Κάθε εργασία σχετική με τις αρμοδιότητες της τεχνικής 
υπηρεσίας της επιχείρησης, 
γ. Γραφείο Αποθήκης. 

- Παραλαβή παραγγελθέντων υλικών και μηχανημάτων σε 
συνεργασία με το ανάλογο τμήμα της επιχείρησης. 

- Αποθήκευση παραληφθέντων. 

- Έλεγχος αποθηκευμένων ποσοτήτων σύμφωνα με τα 
προγράμματα προμηθειών. 

- Τήρηση αρχείου αγορών προμηθειών. 

- Τήρηση βιβλίου αποθήκης και απογραφής. 
δ. ΤΜΗΜΑ ύδρευσης - αποχέτευσης. 


Η κατασκευή και επίβλεψη έργων αυτεπιστασίας, η λει¬ 
τουργία και συντήρηση των δικτύων ύδρευσης, όμβριων 
και λυμάτων, υδραγωγείων μεταφοράς νερού και τεχνικών 
έργων επ’ αυτών. 

Κατασκευή των συνδέσεων νέων παροχών ύδρευσης 
και νέων συνδέσεων αποχέτευσης. 

Εισήγηση για αγορά νέων υλικών ύδρευσης - αποχ/ 
σης. 

Επισκευή βλαβών ύδρευσης και αποχέτευσης. 

Έλεγχος και επισκευή υδρομέτρων, τοποθέτηση νέων. 

Εισήγηση τρόπου εκτέλεσης έργων ύδρευσης - αποχ/ 
σης. 

Διατήρηση στις δεξαμενές των αναγκαίων αποθεμάτων 
νερού. Εξασφάλιση της συνεχούς ροής του νερού στο δί¬ 
κτυο της πόλης όλο το 24ωρο. Γ ενικά ότι αφορά την λει¬ 
τουργία - συντήρηση ύδρευσης - αποχ/σης. 

ε. ΤΜΗΜΑ μελετών και έργων 

Προετοιμασία των κατασκευαστικών προγραμμάτων, 
σύνταξη μελετών, τεχνοοικονομικές εκτιμήσεις. 

Κοστολόγηση και επικαιροποίηση λογαριασμών. 

Εισήγηση τρόπου δημοπράτησης, σύνταξη συμβάσεων, 
διενέργεια διαγωνισμών. 

Παρακολούθηση της υλοποίησης των διαφόρων επεν¬ 
δυτικών προγραμμάτων. 

Προετοιμασία και παρακολούθηση των χρονοδιαγραμ¬ 
μάτων των διαφόρων έργων και ποιοτικής παραλαβής των 
έργων. 

Επίβλεψη των εργασιών που εκτελούνται από εργολά¬ 
βους. 

Έλεγχος εφαρμογής των επιθυμητών προδιαγραφών 
και χρονοδιαγραμμάτων. 

Εισήγηση παραλαβής προσωρινή ή και οριστική των έρ¬ 
γων. 

- Προγραμματισμός, συντονισμός ερευνών σε νέες πε¬ 
ριοχές προς ανόρυξη γεωτρήσεων. 

Σύνταξη μελετών και τευχών δημοπράτησης για κατα¬ 
σκευή γεωτρήσεων. 

Μετρήσεις (σταθμών βροχομετρικών, παροχών κ.λπ.) 
της παρακολούθησης των υδροφόρων λεκανών. 

στ. ΤΜΗΜΑ Η/Μ εξοπλισμού. 

Η μελέτη, κατασκευή, επίβλεψη λειτουργία και συντή¬ 
ρηση των Η/Μ εγκαταστάσεων της επιχείρησης. 

Εισήγηση για αγορά νέων υλικών. 

Επισκευή βλαβών Η/Μ εγκαταστάσεων. 

Εισήγηση τρόπου εκτέλεσης έργων, σύνταξη συμβά¬ 
σεων, διενέργεια διαγωνισμών. 

Προετοιμασία και εισήγηση ετήσιων κατασκευαστικών 
προγραμμάτων. 

Λειτουργία, συντήρηση και κίνηση των οχημάτων της 
επιχείρησης. 

ζ. ΤΜΗΜΑ υγιεινομικό 

- Χημική - Φυσική και μικροβιολογική ανάλυση των δειγ¬ 
μάτων του πόσιμου νερού, των επιφανειακών δειγμάτων 
και των αποβλήτων από δείγματα που συλλέγει όπως προ- 
βλέπονται από τις σχετικές υγιεινομικές διατάξεις. 

- Φροντίδα για τον καθαρισμό του νερού ή και την απολύ¬ 
μανσή του. 

- Έλεγχος της διαβρωτικότητας και των αποθέσεων. 

- Τήρηση βιβλίου για τις εξετάσεις του νερού. 

- Φροντίδα για την καλή λειτουργία του εργαστηρίου και 
τον εφοδιασμό του με τα κατάλληλα όργανα και υλικά και 
την κανονική χλωρίαση του νερού. 

Ο περιοδικός έλεγχος της ποιότητας και ποσότητας των 
αποβλήτων που εκβάλλουν στο δίκτυο ή σε επιφανειακό 
αποδέκτη της περιοχής της ΔΕΥΑΡ, σε χρονικά διαστή¬ 
ματα που θα καθορίζονται από το Δ.Σ. της ΔΕΥΑΡ ή μετά 
από εντολή του Δ/ντή Υπηρεσιών της ΔΕΥΑΡ. 

Διαμόρφωση προγράμματος λειτουργίας και συντήρη¬ 
σης των εγκαταστάσεων επεξεργασίας των λυμάτων σύμ¬ 
φωνα με τις οδηγίες του κατασκευαστή. 

- Λειτουργία των έργων και εκτέλεση συνηθισμένων ερ¬ 
γασιών συντήρησης σύμφωνα με τις οδηγίες του κατα¬ 
σκευαστή. 

- Η λύση των εκτάκτων προβλημάτων συντήρησης είτε με 
τη συνεργασία άλλων επιχειρησιακών μονάδων της Επιχεί¬ 
ρησης, είτε με την ανάθεση άλλων σχετικών εργολαβιών. 

- Συνεχής παρακολούθηση των χαρακτηριστικών των λυ¬ 
μάτων τόσο στην είσοδο όσο και στην έξοδο των εγκατα¬ 
στάσεων επεξεργασίας. 

- Χημική - Φυσική και μικροβιολογική ανάλυση των δειγ¬ 
μάτων των αποβλήτων. 

- Η τήρηση αρχείου στοιχείων σχετικά με την εκτέλεση 
εργασιών λειτουργίας και συντήρησης των εγκαταστά¬ 
σεων επεξεργασίας λυμάτων. 

- Η παρουσίαση των αποτελεσμάτων λειτουργίας και συ¬ 
ντήρησης στο Δ/ντή Υπηρεσιών της ΔΕΥΑΡ κατά χρονικά 
διαστήματα που θα καθορίζονται από το Δ.Σ. της ΔΕΥΑΡ. 

ΚΕΦΑΛΑΙΟ Γ 

θέσεις - Κατάταξη θέσεων κατά 
μισθολογικά κλιμάκια - Αποδοχές 

Αρθρο 7 

θέσεις προσωπικού κατά κατηγορία και ειδικότητα 

Οι θέσεις του προσωπικού της επιχείρησης καθορίζο¬ 
νται κατά κατηγορίες και ειδικότητες ανάλογα με τη φύση 
των παρεχομένων υπηρεσιών και κατανέμονται ανάλογα 
με τα απαιτούμενα προσόντα ως εξής: 


ΚΑΤΗΓΟΡΙΑ ΕΙΔΙΚΟΤΗΤΕΣ- ΚΑΤΗ- ΑΡ. ΘΕ. 

ΟΡΓΑΝΙΚΗ ΘΕΣΗ ΓΟΡΙΑ ΕΙΔΙΚ. 


Α. ΣΤΕΛΕΧΩΝ 3 

Γενικών θεσεων 

α Δ-ντής Υπηρεσιών 1 

-οικον γος ή Μηχανικός) 

3 Πρ/νοςΔιοικ. - Οικ. Υπ. 1 

Οικονομολόγος) 

V Πρ.νος Τεχν Υπηρ. 1 

Μηχανικός * 

Β. ΤΕΧΝΙΚΩΝ 47 

Β1 Πτυχιούχοι ΑΤ 8 

Πολ Μη* Π Το π Μηχ ή 
Μηχ/γοι - Ηλ γοι 4 

Μηχ Παρ & Δ ναης 1 

Γεωλόγοι 1 

Χημικός Μηχανικός 1 

Μηχανικός Η/Υ 1 

Β2 Πτυχιούχοι ΑΡ 5 

α) Πολιτικοί Υπομηχ/κοί ή 
Τεχν/γοι 2 

β) Μηχ/γοι - Η/γοι Υπομ/ 


κοί ή Τεχν. 2 

γ) Ηλεκτρονικός 1 

Β3 Λοιποί Τεχνικοί 34 

α) Εργοδηγοί δομικών έρ¬ 
γων 4 

β) Εργοδ. Ηλεκ/γοι ή Μηχ/ 
γοι 2 

γ) Σχεδιαστές 1 

δ) Τ εχνίτες υδραυλικοί 4 

ε) Τ εχνίτες οικοδόμοι 4 

στ) Βοηθοί τεχν. Υδραυλι¬ 
κοί 2 

ζ) Αρχιτεχνίτες 2 

η) Πρακτικοί Μηχανικοί 2 

θ) Τ εχνίτες Ηλεκτρολόγοι 4 

ι) Συντηρητές Μηχ/κών 
εγκαταστάσεων 3 

κ) Υδρονομείς 2 

λ) Αποθηκάριος 1 

μ) Βοηθοί Τεχν. Ηλεκτρο¬ 
λόγοι 2 

ν) Τεχνίτες Ηλεκτρονικοί 1 

Γ. Δ/ΚΟΙ - ΟΙΚ/ΚΟΙ 18 

Γ1 Πτυχιούχοι ΑΡ 3 

Διοίκ/κοί - Οικον/κοί 

Λογιστές ΑΡ 3 

Γ2 Λοιποί Δ/κοί - Οικ/κοί 15 

α) Βοηθοί Λογιστού 2 

β) Δακτυλογράφοι 1 

γ) Γραφείς - Γραμματείς 7 

δ) Καταμετρητές 4 

ε) Γ ραιρέας (Υπάλληλος) 

Η/Υ 1 

Δ. ΓΕΝΙΚΩΝ ΚΑΘΗΚΟΝΤΩΝ 31 

α) Οδηγοί 2 

β) Χειριστές 2 

γ) Κλητήρας 1 

δ) Καθαρίστρια 1 

ε) Εργάτες 25 


ΣΥΝΟΛΟ 99 


2. Ειδικά και Ιδιαίτερα προσόντα 

Κατηγορία Α - Στελεχών γενικών θέσεων 

Α1 Διευθυντής Υπηρεσιών 

Ειδικά Προσόντα: 1) Οικονομολόγος ή Διπλωματούχος 
Μηχανικός. 2) Πτυχίο Ανώτατης Σχολής του εσωτερικού ή 
εξωτερικού, αναγνωρισμένο από το Δημόσιο. 

Ιδιαίτερα προσόντα: 1) Μεταπτυχιακές σπουδές στη 
Διοίκηση Επιχειρήσεων. 2) Προϋπηρεσία σε υπεύθυνη 
Διοικητική θέση Ιδιωτικής επιχείρησης ή Δημόσιο Οργανι¬ 
σμό, καλή γνώση μιας από τις γλώσσες Αγγλική, Γαλλική, 
Γ ερμανική. 

Α2 Πρ/νος Δ/κης και Οικ/κής Υπηρεσίας 

Ειδικά προσόντα: 1) Πτυχιούχος Οικονομικών Επιστη¬ 
μών Ανώτατης Σχολής εσωτερικού ή εξωτερικού (αναγνω¬ 
ρισμένο από το Ελληνικό Δημόσιο). 

2) Μέλος του Οικονομικού Επιμελητηρίου Ελλάδας. 

3) Πενταετής τουλάχιστον προϋπηρεσία σε υπεύθυνη 
θέση Λογιστηρίου. 

Ιδιαίτερα προσόντα: 1) Εμπειρία σε θέματα οικονομικού 
σχεδιασμού, ανάλυσης και εφαρμογής μηχανογραφικών 
συστημάτων. 2) Γνώση μιας ξένης γλώσσας. 

Α3 Πρ/νος Τεχνικής Υπηρεσίας 

Ειδικά προσόντα: 1) Πτυχίο Ανωτάτης Σχολής του Εσω¬ 
τερικού ή εξωτερικού (αναγνωρισμένο από το Ελληνικό 
Δημόσιο) σε μια από τις ακόλουθες ειδικότητες: (Πολιτι¬ 
κού ή Μηχανολόγου - Ηλεκτρολόγου ή Τοπογράφου ή Πα¬ 
ραγωγής και Δ/νσης) Μηχανικού. 

2) Εμπειρία σε κατασκευή και επίβλεψη έργων. 

Ιδιαίτερα προσόντα: 1) Μεταπτυχιακές σπουδές σε θέ¬ 
ματα ύδρευσης και αποχέτευσης. 2) Γνώση μιας ξένης 
γλώσσας. 

Κατηγορία Β’ - Τεχνικών 

Β1 Τεχνικοί Πτυχιούχοι ΑΤ 

Ειδικά Προσόντα: Πτυχίο Ανωτάτης Σχολής Εσωτερικού 
ή Εξωτερικού (αναγνωρισμένο από το Ελληνικό Δημόσιο) 
στην ειδικότητα της αντίστοιχης θέσης που προβλέπεται 
στο άρθρο 7. 

Προαιρετικά: Εμπειρία σε θέματα Ύδρευσης και Απο¬ 
χέτευσης. 

Β2 Τεχνικοί Πτυχιούχοι ΑΡ 

Ειδικά προσόντα: 1) Πτυχίο Ανωτέρας Σχολής στην ειδι¬ 
κότητα της αντίστοιχης θέσης που προβλέπεται στο άρ¬ 
θρο 7. 2) Επαρκής εμπειρία στην άσκηση επαγγέλματος. 

Ιδιαίτερα προσόντα: 1) Γνώση μιας ξένης γλώσσας. 2) 
Γνώση στην οργάνωση εργοταξίου. 

Β3 Τεχνικοί Γενικά 


Ειδικότητα Ειδικά προσόντα Ιδιαίτερα προσόντα 


Β3α, β 

Πτυχίο Μέσης 

Επαρκής εμπειρία και 

Εργοδηγοί 

Σχολής Εργοδηγών 

άσκηση επαγγέλματος 

Β3γ 

Απόφοιτος Μέσης 

Εμπειρία σε σχέδια 

Σχεδιαστής 

Τεχνικής Σχολής 

έργων ύδρευσης 


αντίστοιχης ειδικό¬ 
τητας 

αποχέτευσης. 

Β3δ 

Πτυχίο Μέσης 


Τεχνίτες 

Τεχνικής Σχολής 


Υδραυλικοί 

αντίστοιχης ειδικότη¬ 
τας ή εμπειρία ισοδυ- 
ναμούσα με εξειδί- 
κευση. 


Β3ε 

Εμπειρία Τεχνίτου 


Τεχνίτες 

Οικοδόμοι 

Δομικών Έργων 


Β3στ 

Σχετική εμπειρία 


Βοηθοί Τεχνίτες 
Υδραυλικοί 



Β3ζ 

Πτυχίο Μέσης 

Επαρκής εμπειρία και 

Αρχιτεχνίτες 

Τεχνικής Σχολής 

άσκηση επαγγέλμα- 


και 3ετή εμπειρία σχε-τος. 


τική 10 ετών τεχνίτου Εμπειρία σε σχέδια 



έργων Ύδρευσης - 
Αποχέτευσης. 

Β3η 

Πτυχίο πρακτικού 


Πρακτικοί 

μηχανικού αναγνωρι- 


Μηχανικοί 

σμένο από το Δημόσιο 

Β3Θ 

Πτυχίο Μέσης 


Τεχν. Ηλ/γοι 

Τεχνικής Σχολής αντί¬ 
στοιχης ειδικότητας ή 
εμπειρία ισοδυνα- 
μοΰσα με εξειδίκευση 



Β3« 

και άδεια ηλεκτροτε¬ 
χνίτη εγκαταστάσεων. 
Πτυχίο Μέσης 

Συντηρητές 

Τεχνικής Σχολής 

Μηχανολογικών 

αντίστοιχης 

εγκαταστάσεων 

ειδικότητας και 

Β3κ 

άδεια συντηρητών 
γ’ τάξης ή λόγω 
εμπειρίας, άδεια συ- 
ντηρητού γ’ τάξης. 
Σχετική εμπειρία 

Υδρονομείς 

Β3λ 

Απόφοιτος Μέσης 

Αποθηκάριος 

εκπαίδευσης. 

Β3μ 

Πτυχίο Μέσης 

Βοηθοί 

Τεχνικής Σχολής 

Τεχν. Ηλ/γοι 

αντίστοιχης ειδικότη¬ 

Β3ν 

τας. 

Πτυχίο Μέσης 

Τεχν. Ηλ/νικοί 

Εκπαίδευσης. 

Γ. ΔΙΟΙΚΗΤΙΚΩΝ - 

ΟΙΚΟΝΟΜΙΚΩΝ 

Γ1. Πτυχιούχοι ΑΡ 
ΓΙα 

1) Πτυχίο ΤΕΙ. 

Λογιστές 

Τμήμα Λογιστών. 

Α.Ρ. 

2) Διετής το ελάχιστο 

προϋπηρεσία σε τή¬ 
ρηση Λογιστικών βι¬ 
βλίων Γ' Κατηγορίας. 
Γ2 Λοιποί Διοικητικοί - Οικονομικοί 

Γ2α 

Απόφοιτοι Μέσης 

Βοηθοί 

Εκπαίδευσης. 

Λογιστού 

Γ2β 

1) Απόφοιτοι Μέσης 

Δακτυλογράφοι 

Εκπαίδευσης. 

Γ2γ 

2) Άριστη γνώση 
χειρισμού Γραφο¬ 
μηχανής. 

3) Προϋπηρεσία σαν 
δακτυλογράφος. 
Απόφοιτοι Μέσης 

Γραφείς 

εκπαίδευσης. 

Γραμματείς 

Γ2δ 

Απόφοιτοι Μέσης 

Καταμετρητές 

εκπαίδευσης ή πτυχίο 

Γ2ε 

Μέσης Τεχνικής Σχο¬ 
λής ή Επαγγελματικού 
Λυκείου. 

1) Πτυχίο Μέσης 

Γραφέας 

Σχολής 

(Υπάλληλος) 

2) Γνώση Αγγλικής 

Η/Υ 

3) Ανάλογη εμπειρία. 

Δ. Γενικών Καθηκόντων 

Δα 

1) Άδεια ικανότητας 

Οδηγοί - 

οδηγού αντίστοιχης 

Χειριστές 

κατηγορίας οχήματος 

Δβ 

κατά τις κείμενες δια¬ 
τάξεις. 

2) Αποδεικνυόμενη 
πείρα. 

Απολυτήριο 

Κλητήρας 

Δημοτικού 


Επαρκής εμπειρία και 
άσκηση επαγγέλμα¬ 
τος. 

Εμπειρία σε σχέδια 
έργων Ύδρευσης 
Αποχέτευσης 


Γνώση μιας 
ξένης γλώσσας. 


Εμπειρία ή 
σπουδές σε 
θέματα Λογιστικής. 

1) Απόφοιτος Σχολής 
Δακτυλογρόφων. 

2) Γνώση μιας 
ξένης γλώσσας. 

Δγ Απολυτήριο 

Καθαρίστρια Δημοτικού. 

Δδ Ανάγνωση 

Εργάτες και γραφή 

3. Εάν υπάρχει έλλειψη υποψηφίων με τα ιδιαίτερα προσόντα 
αρκούν τα ειδικά. 


Άρθρο 8 

Τρόπος πρόσληψης προσωπικού 
για πλήρωση θέσεων - Προσόντα 
και κωλύμματα πρόσληψης 

1. Το προσωπικό της ΔΕΥΑΡ προσλαμβάνεται με επι¬ 
λογή από το Διοικητικό Συμβούλιο ή από Επιτροπή που 
ορίζεται από το Δ.Σ. μετά από εισήγηση του Δ/ντή Υπηρε¬ 
σιών. 

2. Προκήρυξη θέσεων και υποχρεώσεις υποψηφίων. Η 
προκήρυξη των θέσεων δημοσιεύεται στις τοπικές εφημε¬ 
ρίδες του Δήμου Ρεθύμνης. 

Οι υποψήφιοι εντός 15 ημερών από την ημερομηνία της 
δημοσίευσης της προκήρυξης υποβάλλουν στο γραφείο 
προσωπικού της ΔΕΥΑΡ αίτηση, στην οποία επισυνάπτο¬ 
νται όλα τα απαιτούμενα δικαιολογητικά. 

3. Διαδικασία επιλογής υποψηφίων για πλήρωση θέ¬ 
σεων. 

Η πλήρωση των κενών και κενουμένων θέσεων ενεργεί- 
ται ύστερα από απόφαση του Διοικητικού Συμβουλίου της 
επιχείρησης για την ανάγκη της πλήρωσης των θέσεων. 

Η πρόσληψη του προσωπικού για την πλήρωση των ανω¬ 
τέρω θέσεων και η επιχειρησιακή κατάσταση των προσ- 
λαμβανομένων διέπεται από τη διάταξη του παρόντος κε¬ 
φαλαίου. 

4. Πράξη πρόσληψης. 

Η πρόσληψη ενεργείται με απόφαση του Προέδρου της 
ΔΕΥΑΡ. 

Στην απόφαση πρόσληψης, αναφέρονται όλα τα απα¬ 
ραίτητα προς τούτο στοιχεία και ειδικώτερα το ονοματε¬ 
πώνυμο του προσλαμβανομένου με τα τυπικά προσόντα 
του, η ειδικότητα όπως και η αποκλειστική προθεσμία 
μέσα στην οποία πρέπει να προσέλθει για ανάληψη υπη¬ 
ρεσίας που δεν μπορεί να υπερβαίνει τις 15 ημέρες. 

5. Προσόντα πρόσληψης. 

Ο προσλαμβανόμενος στη ΔΕΥΑΡ εκτός των προσό¬ 
ντων του παραπάνω άρθρου 7 πρέπει να έχει επί πλέον τα 
παρακάτω προσόντα: 

α. Να έχει εκπληρώσει τις στρατιωτικές του υποχρεώ¬ 
σεις ή να έχει νόμιμα απαλλαγεί απ’ αυτές. 

β. Επί ίσοις όροις, προτιμάται ο μόνιμος κάτοικος και 
Δημότης Ρεθύμνου. 

γ. Να έχει σωματική αρτιμέλεια και πνευματική ικανό¬ 
τητα κατάλληλη για την εργασία που ζητείται. 

6. Κωλύμματα πρόσληψης. 

Δεν προσλαμβάνεται εργατοϋπάλληλος στη ΔΕΥΑΡ: 

α. Αν έχει στερηθεί των πολιτικών του δικαιωμάτων. 

β. Αν έχει καταδικαστεί ή είναι υπόδικος για αξιόποινες 
πράξεις (κλοπή, απάτη, πλαστογραφία, κ.λπ.) για τις 
οποίες δεν επιτρέπεται η πρόσληψή του σε Δημόσια 
θέση. 

Σε περίπτωση υποβολής δήλωσης με ψευδή στοιχεία 
για ότι αφορά τις προϋποθέσεις που χρειάζονται για πρόσ¬ 
ληψη τότε η σύμβαση εργασίας θεωρείται άκυρος όσος 
χρόνος και αν περάσει από την υπογραφή της και ο προσ- 
ληφθείς απολύεται. 


Άρθρο 9 

Μισθολογική κατάταξη - εξέλιξη προσωπικού 

1. Τα μισθολογικά κλιμάκια - αποδοχές του προσωπικού 
της ΔΕΥΑΡ ορίζοναι όπως των Δημοτικών Υπαλλήλων και 
όπως αυτά ισχύουν κάθε φορά τροποποιούμενα. 

2. Το προσωπικό της ΔΕΥΑΡ κατατάσσεται και εξελίσ¬ 
σεται σε μισθολογικά κλιμάκια όπως αυτά ορίζονται στο 
άρθρο 3 του Ν. 1505/84. 

3. Σε κάθε μισθολογικό κλιμάκιο αντιστοιχεί ίδιος βασι¬ 
κός μισθός ανεξάρτητα από την ειδικότητα, την κατηγο¬ 
ρία, τη θέση, την ιδιότητα (υπαλλήλου ή εργατοτεχνίτη) 
του εργαζόμενου. 

4. Κάθε εργαζόμενος στη ΔΕΥΑΡ, ανάλογα με τα ειδικά 
τυπικά του προσόντα, που απαιτούνται για την πρόσληψή 
του, κατατάσσεται στο προβλεπόμενο από τις διατάξεις 
της παραπάνω παραγράφου μισθολογικό κλιμάκιο και 
παίρνει τις αντίστοιχες αποδοχές. 

5. Για τον καθορισμό των αποδοχών του προσωπικού 
της ΔΕΥΑΡ, εφαρμόζονται τα άρθρα 3 μέχρι 12 και τα άρ¬ 
θρα 16,19, 25 παρ. 3 του Ν. 1505/84 όπως ισχύουν κάθε 
φορά με τις παρακάτω επί μέρους τροποποιήσεις: 

α) Οι αρμοδιότητες που προβλέπονται από τα παρα¬ 
πάνω άρθρα του Ν. 1505/84 για το υπηρεσιακό συμβούλιο 
ανατίθενται στο Δ/κό συμβούλιο της ΔΕΥΑΡ. 

β) Στην περίπτωση που και οι δύο σύζυγοι εργάζονται 
στη ΔΕΥΑΡ το επίδομα οικογενειακών βαρών του άρθρου 
11 του Ν. 1505/84 καταβάλλεται στον ένα απ' αυτούς 
κατ’ επιλογή τους. 

γ) Ως υπηρεσία για την κατάταξη και εξέλιξη του προσω¬ 
πικού στα μισθολογικά κλιμάκια και για τη χορήγηση του 
επιδόματος χρόνου υπηρεσίας υπολογίζεται η αποδεικνυ- 
όμενη προϋπηρεσία στο Δημόσιο, ΝΠΔΔ ΟΤΑ ή τον ιδιω¬ 
τικό τομέα επί πλέον των περιπτώσεων που αναφέρονται 
στο άρθρο 16 του Ν. 1505/84. 

6. Στο προσωπικό της ΔΕΥΑΡ καταβάλλονται τα επιδό¬ 
ματα εορτών Χριστουγέννων και Πάσχα και επίδομα 
άδειας που υπολογίζονται σύμφωνα με τις διατάξεις της 
εργατικής νομοθεσίας. 

Για την αποζημίωση ισχύουν οι διατάξεις που προβλέπο- 
νται στο άρθρο 300 του Ν. 1188/81 όπως κάθε φορά τρο¬ 
ποποιούμενες ισχύουν. 

Η εφ’ άπαξ αποζημίωση καταβάλλεται και σε όσους 
αποχωρούν οικειοθελώς από την υπηρεσία, αφού συμπλή¬ 
ρωσαν οι άνδρες το 60ο έτος της ηλικίας τους και οι γυναί¬ 
κες το 55ο έτος ή αφού διανύσουν στη ΔΕΥΑΡ χρόνο 
πραγματικής υπηρεσίας 20 ετών οι άνδρες και 15 έτη οι 
γυναίκες. 

7. Το Διοικητικό Συμβούλιο της ΔΕΥΑΡ ορίζει σε κάθε 
περίπτωση μ’ απόφασή του και μετά από πρόταση του Δ/ 
ντή Υπηρεσιών τις αποζημιώσεις και τα οδοιπορικά έξοδα 
που καταβάλλονται για εκτέλεση υπηρεσίας εκτός έδρας 
της Επιχείρησης, σύμφωνα με τις διατάξεις της εργατικής 
νομοθεσίας. 

8. Στο προσωπικό της ΔΕΥΑΡ, χορηγούνται τα κάτωθι 
επιδόματα. 

α. Επίδομα ανθυγιεινής εργασίας στο προσωπικό που 
εργάζεται σε ανθυγιεινούς χώρους και σε ποσοστό 20% 
επί του βασικού της μισθού. 

Το επίδομα αυτό χορηγείται και στο προσωπικό που 
χρησιμοποιεί (χειρίζεται) Η/Υ. 

β Επίδομα επικίνδυνης εργασίας σε ποσοστό 10% επί 
του βασικού τους μισθού στο προσωπικό που εργάζεται σ' 
Γπικΐνδυνους χώρους. 

Οι χώροι ανθυγιεινής και επικίνδυνης εργασίας θα προ- 
ταθούν από το Δ.Σ. των εργαζομένων και θα επιβεβαιω¬ 
θούν από το Δ.Σ. της ΔΕΥΑΡ. 

Γ. Επίδομα Ισολογισμού. 

Χορηγείται ως επίδομα ποσό ίσο με το 1 12 του βασικού 
τους μισθού στους υπαλλήλους του Λογιστηρίου που 
ασχολούνται με την σύνταξη του Ισολογισμού της επιχεί¬ 
ρησης. 

Το επίδομα ισολογισμού θα ακταβάλλεται εντός μηνός 
από την έγκριση του ισολογισμού από το Δ.Σ. 
δ. Επίδομα Επίβλεψης. 

Στους επιβλέποντες χορηγείται επίδομα» σε ποσοστό 
20% επί του βασικού τους μισθού για όσο χρόνο διαρκεί η 
επίβλεψη εκτέλεσης νέων έργων, 
ε. Επίδομα ΔΕΥΑΡ εκ δρχ. 6.000. 

9. Σε περίπτωση που οι αποδοχές κατηγορίας ή κατηγο¬ 
ριών προσωπικού της ΔΕΥΑΡ όπως καθορίζονται παρα¬ 
πάνω, υπολείπονται εκείνων που προβλέπει η ΕΣΣΕ του 
αντίστοιχου με σχέση εργασίας ιδιωτικού δικαίου προσω¬ 
πικού των ΟΤΑ ή οι ειδικές κλαδικές συμβάσεις εργασίας 
για την αμοιβή των κατηγοριών αυτών θα ισχύουν οι παρα¬ 
πάνω ΕΣΣΕ μετά από αίτηση του ενδιαφερομένου. 

Τα ίδια ισχύουν και για τους νεοπροσλαμβανόμενους. 

10. Χορηγείται επίδομα θέσης εφ' όσον δεν προβλέπε- 
ται από άλλες διατάξεις (ΕΣΣΕ). 

α. Σε ποσοστό 30% επί του βασικού μισθού πλέον της 
ΑΤΑ στον Διευθυντή Υπηρεσιών. 

β. Σε ποσοστό 20% επί του βασικού μισθού πλέον της 
ΑΤΑ στους Προϊσταμένους των Υπηρεσιών. 

γ. Σε ποσοστό 15% επί του βασικού μισθού πλέον της 
ΑΤΑ στους υπεύθυνους τμημάτων. 

δ. Σε ποσοστό 10% επί του βασικού μισθού πλέον της 
ΑΤΑ στους υπεύθυνους γραφείων και συνεργείων. 

11. Το Διοικητικό Συμβούλιο της ΔΕΥΑΡ μπορεί μ’ από¬ 
φασή του: 

α. Να προσαυξάνει τους βασικούς μισθούς (Μ.Κ.) κατά 
περίπτωση με ποσοστά προσαύξησης κυμαινόμενα από 
1 % μέχρι 50% μετά από απόφαση του Δ.Σ. της ΔΕΥΑΡ. 

β. Να χορηγεί πριμ στους εργαζόμενους κατά περί¬ 
πτωση σ’ ορισμένη χρονική διάρκεια και σ’ απόλυτο ποσό 
που καθορίζεται από το Δ.Σ. της ΔΕΥΑΡ. 

γ. Να καθορίζει τον μισθό του Δ/ντή Υπηρεσιών όπως 
εκείνο κρίνει. 

12. Οι τυχόν παροχές σε είδος που χορηγούνται στο 
προσωπικό των ΟΤΑ με σχέση εργασίας ιδιωτικού δικαίου 
που προβλέπεται στην ΕΣΣΕ των ΟΤΑ καταβάλλονται και 
στο προσωπικό της ΔΕΥΑΡ. 

13. Τα επιδόματα των παραγράφων 8α, 8β, 8δ, 8ε, 10α, 
ΙΟβ, ΙΟγ, 10δ καθώς και η προσαύξση της παραγράφου 
11α συμπεριλαμβάνονται στον υπολογισμό της ΑΤΑ και 
από 1.1.91 και μετά στις εκάστοτε χορηγούμενες αυξή¬ 
σεις. 

14. Στους μισθούς που διαμορφώνονται σύμφωνα με τα 
ανωτέρω θα προστίθεται και η Αυτόματη Τιμαριθμική Ανα¬ 
προσαρμογή (ΑΤΑ) μέχρι 31.12.90. Από την 1.1.91 και 
μετά θα χορηγείται η επίσημα καθοριζομένη Αυτόματη Τι¬ 
μαριθμική Ααναπροσαρμογή και οι λοιπές ρυθμίσεις ή αυ¬ 
ξήσεις της Εθνικής Συλλογικής Σύμβασης Εργασίας 
(ΓΣΣΕΕ). 


Αρθρο 10 

Ανάκληση πρόσληψης 

Η απόφαση πρόσληψης ανακαλείται αν ο προσληφθείς 
δεν αποδέχτηκε αυτή ρητώς είτε σιωπηρώς με την παρα¬ 
μέληση της εντοφ 15 ημερών κατά την παράγραφο 6 του 
άρθρου Β προθεσμίας. 

Αρθρο 11 

Δοκιμαστική υπηρεσία 

1. Ο προσλαμβανόμενος διανύει ετήσια δοκιμαστική 
υπηρεσία στη διάρκεια της οποίας μπορεί να απολυθεί με 
αιτιολογημένη απόγαση του Δ.Σ. για λόγους που ανάγο¬ 
νται στην Υπηρεσία. 

2. Η πρόσληψη και η απασχόληση με δοκιμή θεωρείται 
σαν σύμβαση εργασίας ορισμένου χρόνου. 

3. Ένα μήνα πριν την συμπλήρωση της δοκιμαστικής 
υπηρεσίας το Δ.Σ. μετά από εισήγηση του Δ/ντη Υπηρε¬ 
σιών υποχρεώνεται να αποφανθεί αν ο προσληφθείς είναι 
κατάλληλος προς συνέχιση της παροχής των υπηρεσιών 
του. 

4. Ο κατά τα παραπάνω (1), (2) και (3) παραγράφους 
κριθείς απολυτέος ή ακατάλληλος για τη συνέχιση παρο¬ 
χής των υπηρεσιών του απολύεται υποχρεωτικά. 

5. Εάν ο προσληφθείς κριθεί κατάλληλος καταλαμβάνει 
οργανική θέση και η σύμβαση εργασίας κηρύσσεται αορί¬ 
στου χρόνου και με τους ίδιους όρους της δοκιμαστικής 
περιόδου. 

Άρθρο 12 

Μισθολογική προαγωγή του προσωπικού 

1. Οι μισθολογικές προαγωγές γίνονται κάθε φορά μόνο 
κατά ένα μισθολογικό κλιμάκιο και μέχρι του ανώτατου μι- 
σθολογικου κλιμακίου της ειδικότητας του μισθωτού. 

2. Οι μισθολογικές προαγωγές του προσωπικού γίνονται 
σύμφωνα με τις διατάξεις του άρθρου 9 του Ο.Ε.Υ. 

3. Οι κάθε φύσεως μισθολογικές προαγωγές του προ¬ 
σωπικού (μισθολογική προαγωγή, χορήγηση επιδομάτων 
κ.λπ.) γίνονται με απόφαση του αρμόδιου προς τούτο ορ¬ 
γάνου. 

Άρθρο 13 

Υπερωριακή Απασχόληση 

1. Επιτρέπεται η υπερωριακή απασχόληση για την αντι¬ 
μετώπιση εκτάκτων και επειγουσών αναγκών εφαρμοζο- 
μένων των εκάστοτε ισχυουσών διατάξεων της εργατικής 
νομοθεσίας. 

2. Η υπερωριακή απασχόληση αποφασίζεται από τον Δ/ 
ντή Υπηρεσιών και ανάλογα με τις εκάστοτε παρουσιαζό- 
μενες ανάγκες της επιχείρησης. 

Άρθρο 14 

Κωλύματα παροχής εργασίας 

1. Δεν οφείλονται αποδοχές στον προσληφθέντα για μη 
παρασχεθείσα εργασία από υπαιτιότητά του. 

2. Ο προσληφθείς διατηρεί την αξίωση για αποδοχές αν 
κωλύεται να εργασθεί ένεκα σπουδαίου λόγου κατά τα 
ισχύοντα στην εργατική νομοθεσία. 

3. Οποιοδήποτε ποσό το οποίο ο προσληφθείς δικαιού¬ 
ται να λάβει κατά τη διάρκεια του κωλύματος, λόγω υπο¬ 
χρεωτικής εκ του νόμους ασφάλισης εκπίπτει από τις 
οφειλόμενες αποδοχές. 

Αρθρο 15 

Αναγγελία κωλύματος 

1. Ο εργαζόμενος στη ΔΕΥΑΡ υποχρεούται να αναγγεί¬ 
λει έγκαιρα στην υπηρεσία κάθε κώλυμα για παροχή εργα¬ 
σίας. 

2. Αν το κώλυμα συνίσταται σε αρρώστια του εργαζόμε¬ 
νου, υποχρεούται να προσκομίσει στην Υπρεσία βεβαίωση 
του Ιατρού του οικείου ασφαλιστικού Οργανισμού, στην 
οποία θα πιστοποιείται η ανικανότητα για εργασία όπως 
και η πιθανή διάρκειά της. 

3. Οσάκις κατά τις κείμενες διατάξεις δεν οφείλονται 
αποδοχές, η περικοπή τους γίνεται με πράξη του γρα¬ 
φείου προσωπικού ειδοποιημένου προς τούτο τον Προϊ¬ 
στάμενο της Υπηρεσίας, ανακοινώνεται δε και στον ενδια¬ 
φερόμενο με απόδειξη. 

Αρθρο 16 

Καθήκοντα - Περιορισμοί - 
Αστική Ευθύνη - Ζημιές 

1. Αν η μερική απασχόληση του προσωπικού δεν υπερ¬ 
βαίνει τις τρεις ώρες την ημέρα επιτρέπεται σ’ αυτό η κα¬ 
τοχή και δεύτερης θέσης. 

2. Οι διατάξεις του Ν. 1264/82 «για τον εκδημοκρατι¬ 
σμό του συνδικαλιστικού κινήματος και την κατοχύρωση 
των συνδικαλιστικών ελευθεριών των εργαζομένων» όπως 
αυτές κάθε φορά τροποποιούμενες και συμπληρούμενες 
ισχύουν, εφαρμόζονται και στο προσωπικό της επιχείρη¬ 
σης. 

3. Με απόφαση του Διοικητικού Συμβουλίου δύναται να 
καλύπτεται το σύνολο των δικαστικών εξόδων και των εν 
γένει δαπανών των υπευθύνων κάποιου ατυχήματος. 

Τα ανωτέρω καλύπτουν τόσο την ποινική όσο και την 
αστική ευθύνη και ανεξάρτητα από την τελική κρίση του 
δικαστηρίου. Ειδικότερα με απόφαση του Δ.Σ. δύναται να 
υπάρχει πλήρης οικονομική κάλυψη των επιβλεπόντων τε¬ 
χνικών στην υπηρεσία από οποιαδήποτε ατυχήματα συμ¬ 
βούν κατά την διάρκεια εκτέλεσης των έργων. 

Αρθρο 17 

Αδειες Απουσίας Προσωπικού 
Χρόνος εργασίας 

1. Για τις άδειες (κανονική - άνευ αποδοχών - εκπαιδευ¬ 
τική) και το χρόνο εργασίας ισχύουν οι διατάξεις της εργα¬ 
τικής νομοθεσίας. 

Οι ώρες έναρξης και λήξης εργασίας ορίζονται αναλό- 
γως των συνθηκών και του τόπου απασχόλησης από τον 
Διευθυντή Υπηρεσιών τηρουμένων των διατάξεων της ερ¬ 
γατικής νομοθεσίας. 

2. Ο Δ/ντής Υπηρεσιών προγραμματίζει έγκαιρα και κα¬ 
θορίζει την εποχή χορήγησης της άδειας και την σειρά 
προτεραιότητας των δικαιουμένων και εντός των χρονικών 
ορίων που ορίζει η εργατική νομοθεσία μετά από γνώμη 
του εκπροσώπου των εργαζμένων. Ο» κανονικές άδειες 
είναι υποχρεωτικές για το προσωπικό. 

3. Σε περίπτωση γάμου του εργατοϋπαλλήλου ή γέννη¬ 
σης παιδιού του ή θανάτου συζύγου ή συγγενούς του μέχρι 
2ου βαθμού εξ' αίματος ή αγχιστείας χορηγήται άδεια 
απουσίας με αποδοχές 3 ημερών. Κατά τον ίδιο τρόπο χο- 
ρηγήται στο προσωπικό άδεια απουσίας για μια ημέρα με 
αποδοχές την ημέρα της ονομαστικής του εορτής. 


4. Στους εργατοϋπαλλήλους που μετέχουν σε τμηματι¬ 
κές ή πτυχιακές εξετάσεις σε ανώτερες ή ανώτατες σχο¬ 
λές χορηγείται άδεια απουσίας με αποδοχές μέχρι 10 μέ¬ 
ρες το χρόνο με την υποχρέωση του εξεταζόμενου εργα¬ 
τοϋπαλλήλου να προσκομίσει βεβαίωση συμμετοχής στις 
εξετάσεις. 

Για τις μητέρες εργαζόμενες καθορίζεται μειωμένο 
ωράριο εργασίας κατά 2 ώρες την ημέρα για τον πρώτο 
χρόνο, και 1 ώρα για τον δεύτερο χρόνο ηλικίας του παι¬ 
διού. 

Χορηγείται γονική άδεια στον εργαζόμενο σύζυγο ή 
στην σύζυγο μέχρι και 1 χρόνο χωρίς αποδοχές, εφ’ όσον 
έχουν παιδιά που παρουσιάζουν σοβαρή ασθένεια διαπι¬ 
στωμένη από την αρμόδια υγιεινομική επιτροπή του ΙΚΑ. 

Το προσωπικό της Δ.Ε. Υ.Α.Ρ. ακολουθεί τις ώρες εργα¬ 
σίας και τις αργίες των δημοτικών υπαλλήλων. 

Αδειες απουσίας για λόγους υγείας με πλήρεις αποδο¬ 
χές και για χρονικό διάστημα μέχρι 30 ημέρες σε ένα έτος 
χορηγείται από τον αρμόδιο ασφαλιστικό οργανισμό 
ύστερα από έγγραφη γνωμάτευση του αρμόδιου γιατρού ή 
επιτροπής. 

Αδειες απουσίας λόγω υγείας με πλήρεις αποδοχές και 
για χρονικό διάστημα μεγαλύτερο των 30 ημερών και μέχρι 
90 ημέρες μέσα σε ένα έτος δύναται να χορηγεί το Δ.Σ. 
ύστερα από έγγραφη γνωμάτευση ιατρού οριζομένου από 
αυτό επιπλέον της προηγούμενης διαδικασίας. 

Σε περίπτωση σοβαρής ασθένειας το Δ.Σ. μπορεί να πα¬ 
ρατείνει την άδεια απουσίας με πλήρεις αποδοχές για ένα 
ακόμη τρίμηνο, ώστε ο εργαζόμενος να μπορεί να απου¬ 
σιάζει λόγω υγείας μέσα σε ένα έτος συνολικά 6 μήνες 
αφού προσκομίσει έγγραφη γνωμάτευση της αρμόδιας 
επιτροπής του ασφαλιστικού φορέα και γνωμάτευση ια¬ 
τρού οριζόμενου από το Δ.Σ. 

ΚΕΦΑΛΑΙΟ Δ’ 

Μεταβολές 
Αρθρο 18 
Τοποθέτηση 

Η τοποθέτηση του προσλαμβανόμενου και μετατασσο- 
μένου προσωπικού στις κενές θέσεις ενεργείται με από¬ 
φαση του Δ/ντή Υπηρεσιών. 

Αρθρο 19 
Απόσπαση 

Απόσπαση του προσωπικού επιτρέπεται μόνο για κά¬ 
λυψη εξαιρετικής υπηρεσιακής ανάγκης για ένα το πολύ 
εξάμηνο, αποκλεισμένης της επανάληψης πριν από την 
πάροδο ενός χρόνου. Η απόσπαση γίνεται με απόφαση 
του Διευθυντή Υπηρεσιών. Ο αποσπώμενος λαμβάνει τις 
αποδοχές της θέσης στην οποία αποσπάται, αν αυτές εί¬ 
ναι ίσες ή ανώτερες από εκείνες της θέσης από την οποία 
αποσπάται. 

Άρθρο 20 

Υποχρεώσεις του προσωπικού 

1. Απαγορεύεται η χορήγηση στοιχείων για οποιαδή¬ 
ποτε υπόθεση ή έργο ή εγκατάσταση της ΔΕΥΑΡ χωρίς ει¬ 
δική άδεια από τον Δ/ντή Υπηρεσιών. Κάθε παράβαση 
αποτελεί ποινικό αδίκημα. 

2. Το προσωπικό οφείλει να δείχνει αξιοπρεπή διαγωγή 
και να εμφανίζεται με αξιοπρέπεια μέσα και έξω στην 
Υπηρεσία, φορώντας διακριτικό της ΔΕΥΑΡ. 

3. Ο εργατοϋπάλληλος της ΔΕΥΑΡ πρέπει να συμπερι- 
φέρεται τόοο στους ανωτέρους όσο και στους ομοιοβάθ- 
μους και υφισταμένους του με λεπτότητα και ευγένεια κα¬ 
θώς και με πνεύμα συναδελφικής συνεργασίας για την 
εξυπηρέτηση των συμφερόντων της Επιχείρησης. 

Στην εκτέλεση των καθηκόντων του πρέπει να δείχνει 
στους δημότες λεπτότητα και προθυμία στην εξυπηρέ¬ 
τηση τους. 

4. Απαγορεύεται στο προσωπικό να απασχολείται σε 
ώρες εργασίας με δικές του ή ξένες με την εργασία του 
ασχολίες. 

5. Το προσωπικό της ΔΕΥΑΡ που έχει συναλλαγές με 
τους δημότες πρέπει να δείνχει σε αυτούς καλή συμπερι¬ 
φορά, να εξετάζει με προθυμία και να ικανοποιεί αμέσως 
τα αιτήματά τους και απαγορεύεται να λαμβάνει ή να παίρ¬ 
νει από αυτούς άμεσα ή έμμεσα οποιαδήποτε δώρα και 
αμοιβές ή άλλα οφελήματα και υποσχέσεις για τον ευατό 
του ή για τρίτους. 

6. Ανάλογα με τις ανάγκες που παρουσιάζονται κάθε 
φορά σε κάθε υπηρεσία, τμήμα, γραφείο ή συνεργείο, 
μπορεί ο Δ/ντής Υπηρεσιών να δίνει εντολή σε οποιοδή- 
ποτε από το προσωπικό για την εκτέλεση άλλης ή συμπλη¬ 
ρωματικής εργασίας της ειδικότητας του ή παρεμφερούς 
ή και πολλαπλής απασχόλησης σε διάφορα τμήματα και 
υπηρεσίες συναφούς με την ειδικότητά του και να συ¬ 
μπληρώνει τα κενά που παρουσιάζονται σε κάποια Υπηρε¬ 
σία με προσωπικό από τα άλλα τμήματα ή υπηρεσίες. Η 
απόφαση αυτή δεν έχει χρονικά περιθώρια και αφήνεται 
στην κρίση του Δ/ντή Υπηρεσιών. 

7. Το προσωπικό είναι υποχρεωμένο να ενδιαφέρεται 
για τα συμφέρονται της ΔΕΥΑΡ, να αφιερώνει όλη τη δρα- 
στηριότητά του στην εκτέλεση της υπηρεσίας και να τηρεί 
το καθορισμένο ωράριο. 

8. Το προσωπικό είναι υποχρεωμένο να αναφέρεται πά¬ 
ντοτε ιεραρχικά. Επομένως κάθε αίτηση, ένσταση ή παρά¬ 
πονο πρέπει να επιδίδεται στον άμεσα Προϊστάμενό του. 

9. Όλο το προσωπικό της ΔΕΥΑΡ πρέπει να γνωρίζει τις 
διατάξεις του παρόντος Ο.Ε.Υ. οδηγίες, εγκυκλίους της 
ΔΕΥΑΡ που αναφέρονται στα καθήκοντά τους. 

Δεν μπορεί κανείς να επικαλεσθεί άγνοια του Εσωτερι¬ 
κού Κανονισμού Υπηρεσίας του. 

10. Ζημιές που έγιναν με πρόθεση ή βαριά αμέλεια του 
προσωπικού στην περιουσίά της ΔΕΥΑΡ, καταλογίζονται 
στον υπεύθυνο εργαζόμενο με απόφαση του Δ.Σ. 

Αρθρο 21 

Μετάταξη 

Η μεταβολή της κατηγορίας ή της ειδικότητας που ανή¬ 
κει ο μισθωτός (μετάταξη) γίνεται από το Διοικητικό Συμ¬ 
βούλιο της επιχείρησης ύστερα από αίτηση του ενδιαφε- 
ρόμενου και εισήγηση του Δ/ντή Υπηρεσιών, εφόσον 
υπάρχει κενή θέση και ο μετατασσόμενος έχει τα προσό¬ 
ντα για την κατάληψη της θέσης στην οποία μετατάσσεται 
και εφόσον η μετάταξη αυτή συμβάλλει προς το συμφέρον 
της υπηρεσίας. 

Ο μετατασσόμενος κατατάσσεται στο αντίστοιχο εισα¬ 
γωγικό κλιμάκιο και ειδικότητας που μετατάσσεται. 

Άρθρο 22 

Ατομικοί φάκελοι - 
Εκθέσεις προσωπικού 

1. Για όλο το προσωπικό τηρείται μητρώο που περιλαμ¬ 


βάνει όλα τα αναγκαία στοιχεία τα οποία αφορούν στην εν 
γένει υπηρεσιακή κατάσταση του και της έκθεσης ουσια¬ 
στικών προσόντων. 

2. Η απόκρυψη ή ανακριβή δήλωση των στοιχείων απο¬ 
τελούν ποινικό αδίκημα. Όταν δε αυτό γίνεται και από 
πρωτοδιοριζόμενους εργατοϋπαλλήλους έχει σαν συνέ¬ 
πεια την ακύρωση της πρόσληψης. 

3. Κάθε χρόνο οι προϊστάμενοι των Υπηρεσιών συντάσ¬ 
σουν έκθεση για την υπηρεσιακή δράση και επίδοση κάθε 
εργατοϋπαλλήλου της υπηρεσίας των και αναφέρουν σε 
αυτήν την επίδοση, την διαγωγή, το ενδιαφέρον, την ερ¬ 
γατικότητα κ.λπ. Ο προσδιορισμός της ποιότητας των ερ¬ 
γατοϋπαλλήλων γίνεται με βαθμολογία που έχει άριστα το 
10 . 

4. Η έκθεση της υπηρεσιακής δράσης και επίδοσης συ- 
ντάσσεται για όλο το προσωπικό σε πρώτο βαθμό από τον 
αρμόδιο Υπεύθυνο γραφείου ή συνεργείου, σε δεύτερο 
από τον Υπεύθυνο του τμήματος, σε τρίτο από τον Πρ/νο 
Υπηρεσίας και σε τέταρτο βαθμό από τον Δ/ντή Υπηρε¬ 
σιών. 

Η έκθεση για τους υπεύθυνους των γραφείων και συ¬ 
νεργείων συντάσσεται σε πρώτο βαθμό από τον Υπεύθυνο 
του τμήματος, σε δεύτερο από τον Πρ/νο Υπηρεσίας και 
σε τρίτο από τον Δ/ντή Υπηρεσιών. 

Η έκθεση για την υπηρεσιακή δράση και επίδοση του 
Προϊσταμένου της Υπηρεσίας συντάσσεται σε πρώτο 
βαθμό από τον Δ/ντή Υπηρεσιών και σε δεύτερο βαθμό 
από τον Πρόεδρο του Δ.Σ. Η έκθεση για τον Δ/ντή Υπηρε¬ 
σιών συντάσσεται από τον Πρόεδρο του Δ.Σ. που υποβάλ¬ 
λουν στο Δ.Σ. για έγκριση. 

Οι εργαζόμενοι μετά από αίτησή τους στο Δ/ντή Υπηρε¬ 
σιών μπορούν να λάβουν γνώση της υπηρεσιακής εκθεσής 
των. 

Άρθρο 23 

Λύση της σύμβασης εργασίας 

Η εργασική σχέση μεταξύ εργαζομένων και εργοδότου 
λύεται: 

1. Έπειτα από έγγραφη δήλωση παραίτησης του εργα¬ 
ζόμενου. 

2. Λόγω συμπληρώσεως του ορίου ηλικίας (συνταξιοδό- 
τηση). 

3. Με απόλυση κατόπιν απόφασης του Δ.Σ. 

4. Λόγω θανάτου. 

5. Λόγω σωματικής ή πνευματικής ανικανότητας, μετά 
από προηγούμενη διαπίστωση της πρωτοβάθμιας ή δευ¬ 
τεροβάθμιας αντίστοιχα υγειονομικής επιτροπής του οι¬ 
κείου Ασφαλιστικού οργανισμού. 

Η απόφαση γίνεται με απόφαση του Διοικητικού Συμ¬ 
βουλίου ή του εξουσιοδοτημένου από αυτό οργάνου της 
επιχείρησης. 

Άρθρο 24 

Πειθαρχικές παραβάσεις 

Μεταξύ των πειθαρχικών αδικημάτων, εκτός της παρά¬ 
βασης των συμβατικών υποχρεώσεων συμπεριλαμβάνο- 
νται και τα εξής: 

1. Η αναξιοπρεπής διαγωγή προς τους Δημότες και τους 
συναδέλφους. 

2. Η χρησιμοποίηση τρίτων προσώπων για απόκτηση εύ¬ 
νοιας υπηρεσιακής. 

3. Η ραθυμία, η αμέλεια ή η μη έγκαιρη εκπλήρωση του 

καθήκοντος. 

4. Η αδικαιολόγητη αποχή από την εκτέλεση των καθη¬ 
κόντων. 

5. Η παράβαση της επιβαλλόμενης υπηρεσιακής εχεμύ¬ 
θειας. 

6. Η άμεση ή δια μέσου τρίτου προσώπου συμμετοχή σε 
δημοπρασία, διενεργούμενη από την Υπηρεσία στην 
οποία ανήκει ο εργαζόμενος. 

7. Κάθε πράξη ή παράλειψη που μπορεί να βλάπτει ή να 
θέτει σε κίνδυνο τα συμφέροντα της Υπηρεσίας. 

8. Η άρνηση εκτέλεσης υπηρεσίας και εντολής για τη 
μετακίνησή του από τμήμα σε τμήμα παρεμφερές και εφ’ 
όσον δεν δημιουργείται βλαπτική μεταβολή των συνθηκών 
εργασίας γΓ αυτόν. 

Άρθρο 25 
Ποινές 

Πειθαρχικές ποινές είναι: 

1. Προφορική επίπληξη. 

2. Έγγραφη επίπληξη. 

3. Πρόστιμο μέχρι τις αποδοχές ενός μηνός με αντί¬ 
στοιχη κράτηση αποδοχών. 

4. Προσωρινή απόλυση. 

5. Οριστική απόλυση. 

Άρθρο 26 

Πειθαρχικές διαδικασίες 

Τα πειθαρχικά όργανα διακρίνονται σε μονομελή και πο¬ 
λυμελή. 

Α. Τα μονομελή όργανα είναι: 

1. Ο Δ/ντής Υπηρεσιών για όλο το προσωπικό. 

2. Οι Προϊστάμενοι Υπηρεσιών για το προσωπικό της 
υπηρεσίας τους. 

3. Οι Υπεύθυνοι των τμημάτων για το προσωπικό των 
τμημάτων τους. 

4. Οι Υπεύθυνοι των γραφείων και συνεργείων για το 
προσωπικό που προΐστανται. 

Β. Ο Δ/ντής Υπηρεσιών δικαιούται να επιβάλλει τις πει¬ 
θαρχικές ποινές 1,2 και 3 του άρθρου 25 καθώς και προ¬ 
σωρινή απόλυση έως 10 ημερολογιακών ημερών. Οι Προϊ¬ 
στάμενοι Υπηρεσιών δικαιούνται να επιβάλλουν τις πει¬ 
θαρχικές ποινές 1 και 2 του άρθρου 25. 

Οι υπεύθυνοι τμημάτων και γραφείων - συνεργείων δι¬ 
καιούνται να επιβάλλουν την πειθαρχική ποινή 1 του προη¬ 
γουμένου άρθρου. 

Γ. Το πολυμελές πειθαρχικό όργανο αποτελείται από 
επιτροπή η οποία ορίζεται από το Δ.Σ. και αποτελείται 
από: 

1. Τρία μέλη του Δ.Σ. οριζόμενα από αυτό. 

2. Το Δ/ντή Υπηρεσιών. 

3. Τον εκπρόσωπο των εργαζομένων ο οποίος θα εκλέ¬ 
γεται από τη Γ ενική Συνέλευση των εργαζομένων. 

Οι αποφάσεις της επιτροπής αυτής θα επικυρώνονται 
από το Δ.Σ. Η εκτέλεση των πειθαρχικών αποφάσεων γί¬ 
νεται με ευθύνη του γραφείου προσωπικού. Το πρόστιμο 
υπολογίζεται επί των τακτικών αποδοχών και παρακρατεί- 
ται από τον πρώτο μετά την απόφαση μήνα. 

Οι τιμωρημένοι με προσωρινή ή οριστική απόλυση τίθε¬ 
νται εκτός υπηρεσίας μόλις τους κοινοποιηθεί η τελεσί¬ 
δικη απόφαση. 

Απολογία 

1. Με εξαίρεση την προφορική επίπληξη καμιά πειθαρ¬ 


χική ποινή δεν επιβάλλεται χωρίς την προηγούμενη έγ¬ 
γραφη, επί εποδείξει, κλήση σε απολογία του εργαζομέ¬ 
νου. 

2. Η μη υποβολή απολογίας μέσα σε 5 εργάσιμες ημέ¬ 
ρες από την παραλαβή της κλήσης σε απολογία εφ’ όσον 
έγγραφα κλήθηκε ο εργαζόμενος δεν συνιστά λόγο αδυ¬ 
ναμίας έκδοσης απόφασης. 

3. Η κλήση σε απολογία ορίζει με σαφήνεια το πειθαρ¬ 
χικό αδίκημα, για το οποίο κατηγορείται ο εργαζόμενος 
και θέτει την προθεσμία μέσα στην οποία πρέπει να απο- 
λογηθεί εγγράφως. 

Τέλος τα χρηματικά πρόστιμα θα εκχωρούνται στο τα¬ 
μείο του Σωματείου των εργαζομένων της ΔΕΥΑΡ. 

ΚΕΦΑΛΑΙΟ Ε’ 

Έκτακτο προσωπικό 
Άρθρο 27 

Πρόσληψη - Υπηρεσιακή κατάσταση 

1. Με απόφαση του Δ.Σ. της ΔΕΥΑΡ είναι δυνατόν να 
προσλαμβάνεται έκτακτο προσωπικό στις ακόλουθες πε¬ 
ριπτώσεις: 

α) Περίπτωση κένωσης θέσεων και μέχρι την πλήρωσή 
τους εφόσον έχει κινηθεί η νόμιμη διαδικασία για την πλή¬ 
ρωσή τους. 

β) Περίπτωση κάλυψης εποχιακών αναγκών ή εκτάκτων 
αναγκών για την εκτέλεση εγκεκριμένου έργου ή εργα¬ 
σιών. 

2. Η επιλογή του παραπάνω προσωπικού ενεργείται 
ελεύθερα από τον Δ/ντή Υπηρεσιών της ΔΕΥΑΡ. 

3. Οι αποδοχές του εκτάκτου προσωπικού θα καθορίζο¬ 
νται με απόφαση του Δ.Σ. της ΔΕΥΑΡ και σύμφωνα με τα 
προβλεπόμενα στο άρθρο 9 του παρόντος Ο.Ε.Υ. της 
ΔΕΥΑΡ. 

4. Ο χρόνος διάρκειας της σύμβασης εργασίας του 
έκτακτου προσωπικού θα καθορίζεται με απόφαση του 
Δ.Σ. της ΔΕΥΑΡ σύμφωνα με τις ανάγκες που θα προσδιο¬ 
ρίζονται από το αντικείμενο των έργων ή εργασιών για τις 
οποίες πραγματοποιείται η πρόσληψη. 

Μετά την λήξη του προκαθορισμένου χρόνου διάρκειας 
οι συμβάσεις εργασίας λύονται αυτοδίκαια χωρίς κατα¬ 
βολή αποζημίωσης. 

5. Με απόφαση του Δ.Σ. της ΔΕΥΑΡ και με σκοπό την 
εκτέλεση μελετών ή εξειδικευμένων εργασιών είναι δυνα¬ 
τόν να προσλαμβάνονται Νομικός, Οικονομικός και Τεχνι¬ 
κός Σύμβουλος με σύμβαση έργου. 

Στη σχετική σύμβαση ανάθεσης θα καθορίζονται ο χρό¬ 
νος, το ακριβές αντικείμενο και το ύψος της αμοιβής. 

ΚΕΦΑΛΑΙΟ ΣΤ* 

Μεταβατικές διατάξεις 
Άρθρο 28 

Ένταξη προσωπικού υπηρετούντος 
στο Δήμο Ρεθύμνης 

Το εργατοτεχνικό προσωπικό το οποίο υπηρετούσε στο 
Δήμο Ρεθύμνης με σχέση εργασίας Ιδιωτικού Δικαίου αο¬ 
ρίστου χρόνου και απησχολείτο σε Υπηρεσίες Ύδρευσης 
και Αποχέτευσης και εντάχθηκε με τη διαπιστωτική πράξη 
του Δημάρχου Ρεθύμνης 12/28.1.85, καθίσταται προσω¬ 
πικό της ΔΕΥΑΡ με την ίδια σχέση που υπηρετεί και κατα- 

λαμβάνει αντίστοιχες οργανικές θέσεις, από τις προβλε- 
πόμενες από τον παρόντα Ο.Ε.Υ. ανάλογα με τα προσό¬ 
ντα του και τις εμπειρίες του και εξακολουθεί εφ’ όσον το 
επιθυμεί να αμοϊβεται με τις κάθε φορά ισχύουσες 
Ε.Σ.Σ.Ε τωνΟΤΑ. 

Αρθρο 29 

Μετάταξη - απόσπαση υπηρετούντος μόνιμου προσωπι¬ 
κού Δήμου Ρεθύμνης 

α) Μετάταξη προσωπικού. 

Το τακτικό διαβαθμισμένο προσωπικό του Δήμου Ρεθύ¬ 
μνης που τηρείται σε υπηρσίες Ύδρευσης και Αποχέτευ¬ 
σης δύναται με αίτησή του και ύστερα από απόφαση του 
Δημοτικού Συμβουλίου να μετατάσσεται στην ΔΕΥΑΡ, σε 
θέση ανάλογη με τα προσόντα του και την προϋπηρεσία 
του και διεπωμένο ως προς τις υπηρεσιακές του μεταβο¬ 
λές και δικαιώματα από τις εκάστοτε ισχύουσες διατάξεις 
του Δήμου γΓ αυτό το προσωπικό. 

β) Απόσπαση προσωπικού. 

Το τακτικό διαβαθμισμένο προσωπικό του Δήμου Ρεθύ¬ 
μνης που αποσπάται στη ΔΕΥΑΡ συνεχίζει να διέπεται 
από τις εκάστοτε ισχύουσες διατάξεις του Δήμου γΓ αυτό 
το προσωπικό. 

ΚΕΦΑΛΑΙΟ τ 
Τεχνικές Διατάξεις 

Άρθρο 30 

Διαπίστωση γνώσης ξένης γλώσσας 

Η πλήρη γνώση μιας από τις ξένες γλώσσες Αγγλική η 
Γαλλική ή Γερμανική διαπιστώνεται με αντίστοιχο τίτλο 
σπουδών. 

Άρθρο 31 
Στρατιωτική θητεία 

Σε περίπτωση στράτευσης του προσωπικού της επιχεί¬ 
ρησης, τούτο διατηρεί την θέση του και εφαρμόζονται σε 
αυτό οι εκάστοτε ισχύουσες περί των στρατευμένων μι¬ 
σθωτών διατάξεις. 

Ο χρόνος της στράτευσης αυτής προσμετράται για κάθε 
συνέπεια του εργαζομένου. 

Αρθρο 32 

Ηθικές Αμοιβές - Κοινωνική Πρόνοια 

Για εξαιρετικές πράξεις κατά την εκτέλεση της Υπηρε¬ 
σίας και για εξαιρετική απόδοση δύναται με απόφαση του 
Δ.Σ. να απονέμονται στο προσωπικό της Δ.Ε.ΥΆ.Ρ. 

α) Ευαρέσκεια. 

β) Γραπτός έπαινος ανακοινούμενος και στο υπόλοιπο 
προσωπικό. 

Σε παιδιά εργαζομένων της Δ.Ε.ΥΆ.Ρ. που αριστεύουν 
στις προαγωγικές ή απολυτήριες εξετάσεις στή μέση ή 
ανώτερη και ανώτατη εκπαίδευση μπορεί να χορηγηθεί 
από το Δ.Σ. χρηματικό βραβείο σε ποσό που καθορίζεται 
από αυτό. 

Στο τακτικό προσωπικό το Δ.Σ. μπορεί να χορηγεί κατά 
την κρίση του και ανάλογα με την πρόοδο της επιχείρησης 
ύστερα από αίτηση του ενδιαφερομένου και εισήγηση του 


Διευθυντή χρηματική διευκόλυνση μέχρι το τριπλάσιο των 
μηνιαίων αποδοχών του. Το ποσόν αυτό επιστρέφεται 
στην επιχείρηση σε άτοκες ίσες μηνιαίες δόσεις το αργό¬ 
τερο σε 12 μήνες και παρακρατείται από τις μηνιαίες απο¬ 
δοχές. 

Άρθρο 33 

Ανάθεση καθηκόντων προϊσταμένων 

1. Με αποφάσεις, όπως προβλέπεται από το άρθρο 5 
του παρόντος ΟΕΥ, ανατίθενται καθήκοντα προϊσταμέ¬ 
νων οιασδήποτε στάθμησης Διοίκησης σε εργαζόμενους 
της επιχείρησης, τηρουμένων των διατάξεων του Ν. 
1069/1980. 

2. Η κατά την προηγούμενη παράγραφο ανάθεση καθη¬ 
κόντων δεν μεταβάλλει την υπηρεσιακή κατάσταση του 
εργαζομένου ο οποίος διατηρεί το μισθολογικό του κλιμά¬ 
κιο και την οργανική θέση της κατηγορίας και ειδικότητάς 
του. 

3. Στους εργαζόμενους που έχουν ανατεθεί καθήκοντα 
προϊσταμένου δικαιούνται καθ’ όλη την χρονική διάρκεια 
άσκησης των καθηκόντων αυτών, όλων των για την οικεία 
θέση τυχόν προβλεπομένων ειδικών επιδομάτων, που η 
χορήγηση τους διακόπτεται με την ανάκλησή της περί 
ανάθεσης των καθηκόντων Προϊσταμένου απόφαση. Η 
διακοπή της καταβολής των επιδομάτων τούτων άρχεται 
από την πρώτη του επόμενου της χρονολογίας έκδοσης 
της ανακλητικής απόφασης μηνός. 

Άρθρο 34 

Αναπλήρωση Δ/ντού - Προϊσταμένων 

1. Ο Διευθυντής Υπηρεσιών που λείπει ή απουσιάζει ή 
κωλύεται αναπληρώνεται από ένα των προϊσταμένων των 
υπηρεσιών οριζόμενος από το Δ.Σ. της ΔΕΥΑΡ κατά τις 
διατάξεις του Ν. 1069/80. 

2. Προϊστάμενος υπηρεσίας που λείπει ή απουσιάζει ή 
κωλύεται αναπληρώνεται από τον Προϊστάμενο άλλης 
υπηρεσίας ή τον Υπεύθυνο τμήματος οριζόμενος από τον 
Διευθυντή. 

3. Υπεύθυνος Τμήματος που λείπει ή απουσιάζει ή κω¬ 
λύεται αναπληρώνεται από τον Υπεύθυνο άλλου τμήματος 
ή μισθωτό του αυτού τμήματος οριζομένου από τον Διευ¬ 
θυντή. 

Άρθρο 35 

Με την εφαρμογή του παρόντος Ο.Ε.Υ. πρέπει να χορη¬ 
γηθεί ένα αντίτυπο σε κάθε τακτικό, δόκιμο ή έκτακτο ερ¬ 
γαζόμενο. Επίσης ένα αντίτυπο θα χορηγείται σε *άθε νέο 
εργαζόμενο αμέσως μόλις προσλαμβάνεται. 

Άρθρο 36 

1. Ο παρών Οργανισμός Εσωτερικής Υπηρεσίας μπορεί 
να τροποποιείται ή να συμπληρώνεται με απόφαση του 
Δ.Σ. της ΔΕΥΑΡ που εγκρίνεται σύμφωνα με τις διατάξεις 
τουΝ. 1069/1980. 

2. Ο παρών ΟΕΥ καταργεί κάθε προηγούμενο. 

Άρθρο 37 

Η ισχύς του παρόντος ΟΕΥ αρχίζει από την έγκρισή του 
από την αρμόδια Προϊσταμένη αρχή. 


! ΔΙΟΙΚΗΤΙΚΟ ΓΓΜΒΟΤ,ΝΟ 

Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

! Κωδικός αριθ. κατάθεσης στο Δημόσιο Ταμείο 3512 

Πληροφορίες: τηλ. 52.48.320 

